Bangladesh TIV rahbarining O‘zbekistonga tashrifi qoldirildi

O‘zaro kelishuvga ko‘ra Bangladesh Xalq Respublikasi Tashqi ishlar bo‘yicha davlat vaziri Shahriyar Alam boshchiligidagi delegatsiyaning 2017 yil 18 avgustga belgilangan O‘zbekistonga tashrifi keyinroq muddatga qoldirildi. Bu haqda TIV matbuot xizmati xabar berdi.
Qayd etilishicha “tashrifning aniq sanasi diplomatik kanallar orqali aniqlanadi”.
Avvalroq 18 avgust kuni O‘zbekistonga Bangladesh Xalq Respublikasi Tashqi ishlar Davlat vaziri Shahriyar Alam boshchiligidagi delegatsiya tashrif buyurishi xabar berilgandi. Bangladesh delegatsiyasining besh kunlik tashrifi doirasida O‘zbekiston Respublikasi Oliy Majlisi Senati, Tashqi ishlar va Tashqi savdo vazirliklari, Savdo-sanoat palatasida uchrashuv va muzokaralar o‘tkazish rejalashtirilgandi.